
[bookmark: _GoBack]DIGITALNI MARKETING PUTEM GLOBALNIH PLATFORMI

· Projektni zadatak –


I BITNE KARAKTERISTIKE PREDMETA JAVNE NABAVKE	

Nacionalna turistička organizacija Crne Gore želi da promoviše turističku ponudu na ciljnim emitivnim tržištima putem digitalnog marketinga, realizacijom kampanje na globalnim platformama i putem društvenih mreža.

Digitalni marketing ima za cilj podizanje nivoa svijesti i interesovanja za Crnu Goru na najvažnijim ciljnim emitivnim tržištima, kroz kreiranje i plasiranje adekvatnih sadržaja na jezicima tržišta (engleskom, francuskom i njemačkom jeziku). Fokus digitalnog marketinga su emitivna tržišta Velike Britanije, Francuske i Njemačke, Projektni zadatak predviđa sprovođenje digitalnog marketinga u cilju promocije turističke ponude Crne Gore za period od 5 mjeseci. Marketing kampanja treba biti realizovana u skladu sa strategijom komunikacije i kreativnim konceptom koje obezbjeđuje Naručilac posla.

Predmet javne nabavke podrazumijeva:

· Kreiranje predloga nastupa u okviru kampanje sa planom aktivnosti po tržištima i budžetom po aktivnostima;
· Kreiranje sadržaja, sprovođenje i analiziranje kampanje;  
· Posredovanje pri zakupu oglasnog prostora;

Realizacijom kampanje je neophodno ostvariti minimum sljedeće rezultate:

· Ukupan broj klikova putem kampanje: min. 4.500.000
· Ukupan broj impresija: min. 60.000.000
· Prosječno vrijeme zadržavanja na sajtu www.montenegro.travel putem kampanje: 30 sekundi. 

Rezultati će se mjeriti pomoću podataka iz Meta Ads i Google Ads platformi za reklamiranje (broj klikova i impresija) i GA4 naloga sajta NTO CG (prosječno vrijeme zadržavanja na sajtu putem kampanje).

Ako Izvršilac bez krivice Naručioca ili bez nepredviđenih okolnosti nastalih zbog izmjena u mjerenju podataka na pomenutim platformama ne ostvari minimum rezultata realizacijom kampanje, dužan je Naručiocu platiti na ime ugovorene kazne iznos u visini od 10% ugovorene vrijednosti sa PDV-om. U slučaju nepredviđenih okolnosti nastalih zbog izmjena u mjerenju podataka Izvršilac mora dostaviti dokaze o tim nepredviđenim okolnostima koji definitivno prikazuju da li su i u kojoj mjeri izmjene na platformama imale uticaj na rezultate.
 
II KREIRANJE PREDLOGA NASTUPA SA PLANOM AKTIVNOSTI

[bookmark: _kkldkeduib71]Odabrani ponuđač je u obavezi da dostavi predlog nastupa sa detaljnim planom aktivnosti za kampanju, sa terminskim planom i opredeljenim budžetom, po svakom od ciljnih emitivnih tržišta, a u skladu sa strategijom komunikacije i kreativnim konceptom koji odabranom ponuđaču dostavlja Naručilac nakon zaključenja ugovora. 

Plan aktivnosti treba uključiti kanale promocije iz tačke III Kreiranje i komuniciranje sadržaja, kao i raspored oglasnog prostora po zemljama i periodima vođenja kampanje na tržištima. Takođe, plan aktivnosti mora uključivati i sekciju sa obrazloženjem za svaku od navedenih stavki. U sklopu predloga nastupa i plana aktivnosti odabrani ponuđač je takođe u obavezi da jasno definiše ključne indikatore performansi (KPIs) za svaki aspekt kampanje, reklamni kanal i format, odnosno očekivane rezultate:

· Klikove
· Impresije
· Preglede (u slučaju kampanja koje koriste video format)
· CTR (stopu klikova)
· CPC (cijena po kliku)
· CPV (cijena po pregledu za skippable YouTube kampanje)
· CPM (cijena za hiljadu impresija za bumper YouTube kampanje)
· Jedinstveni doseg

Napomena: U dijelu I Bitne karakteristike predmeta javne nabavke dati su minimalni ukupni rezultati koji moraju biti ostvareni  realizacijom kampanje. 

Sve reklame moraju imati definisane source, medium i campaign UTM parametre o kanalu, medijumu/formatu reklame i kampanje preko koje korisnici dolaze na sajt kako bi se mogli pratiti njihovi rezultati i direktno kroz Google Analitiku sajta www.montenegro.travel.  

[bookmark: _reoq902ud1m4]Odabrani ponuđač je u obavezi da priprema i jednom mjesečno Naručiocu dostavlja mjesečne planove objava i troškova po kanalima reklamiranja (Facebook, Instagram, Google Search, Google Display, YouTube), karakteristike publike koja će biti targetirana po svakom kanalu (targeting), kao i formate reklama (fotografije, video, tekstualne…) koji će biti korišteni i druge informacije shodno zahtjevu Naručioca. 
[bookmark: _ck19t311c1sm]Prikazani troškovi reklamiranja po kanalima moraju uključivati i sve dodatne troškove koji proizilaze iz reklamnih kampanja, a obračunavaju se na mjesečnom nivou, kao što su regulatorni operativni troškovi koje Google obračunava za neka od emitivnih tržišta. 
Predlog nastupa, plan aktivnosti i mjesečni planovi trebaju biti prihvaćeni od strane Naručioca prije početka implementacije, a tokom implementacije mogu biti mijenjani, prilagođavani zavisno od aktuelne situacije, na zahtjev i uz saglasnost Naručioca. 

Pri izradi predloga nastupa i plana aktivnosti neophodno je imati u vidu mogućnosti putovanja sa datog tržišta u Crnu Goru. Kampanja treba da cilja one regione emitivnog tržišta sa kojima postoji aviopovezanost prema Crnoj Gori. Pregled letova dostavlja Naručilac Izvršiocu nakon zaključenog ugovora.

U kampanju je potrebno ciljano uključiti kanale i globalne turističke platforme u skladu sa ciljevima koji se žele postići. 

III KREIRANJE SADRŽAJA, SPROVOĐENJE I ANALIZIRANJE KAMPANJI  

· Osnovni kanali komunikacije su društvene mreže
· Centar komunikacije sa svim informacijama je zvanični portal turizma Crne Gore
· Dodatni globalni kanali (Google i YouTube) targetiraju prvenstveno ciljna emitivna tržišta  

1. Promocija portala  www.montenegro.travel

[bookmark: _qk5p3j414vpg]Naručilac ima razvijen pregledni, intuitivni, vizuelno ujednačen portal, koji može na jednostavan način pružiti tražene informacije i koji je kompatabilan sa svim browserima i na svim uređajima (desktop, mobile, tablet) i SEO optimizovan. 

2. Vizuali

Izabrani ponuđač je u obavezi da promoviše vizuale koje će za potrebe sprovođenja digitalnog marketinga obezbijediti Naručilac, na jezicima ciljnih emitivnih tržišta, kao i da dodatno prilagodi dostavljene vizuale kanalima promocije i formatima, shodno navedenom u tački 3. koji su kreirani u skladu sa strategijom komunikacije, 

3. Generisanje tekstualnog sadržaja

[bookmark: _6n8nb83tdwsq]Obaveza izabranog Ponuđača je kreiranje sadržaja za kanale promocije na jezicima koji su u interesnoj sferi kampanje – engleskom, njemačkom i francuskom jezku. To uključuje pisanje, lektorisanje, redigovanje i prevod pratećih poruka u duhu jezika emitivnih tržišta i obradu foto i video materijala za potrebe kampanje. Izabrani ponuđač je u obavezi da priprema plan sadržaja na 15 dana i dostavlja ga Naručiocu na saglasnost.

Prevod teksta mora biti urađen na engleski, njemački i francuski jezik u duhu jezika, od strane copywritera nivoa znanja C2 shodno CEFRL (Common European Framework of Reference for Languages) ili copywritera kome je jezik ciljnog tržišta maternji jezik. Na zahtjev Naručioca Izvršilac je u obavezi dostaviti dokaze u skladu sa navedenim, za lice angažovano na prevodu teksta. 

4. Generisanje foto i video sadržaja 

[bookmark: _1yr0acxxpc9h]Izabrani Ponuđač je dužan obezbijediti minimum 60 fotografija, koje će iskoristiti za realizaciju kampanje. 

Neophodan kvalitet fotografija je potrebno dostaviti u rezolucijama: minimum 5MP (2592x1944 piksela), 300 dpi u JPEG formatu. Potrebno je da budu zastupljene sljedeće teme:

· Odmor na moru
· Avanture u prirodi
· Kulturno blago i stil života

[bookmark: _fwd1alycs1u9]Konačna selekcija fotografija se vrši uz saglasnost Naručioca.

[bookmark: _d5qx7v2pwhl2]Pored foto i video materijala iz tačke 4. potrebno da Ponuđač prilagodi foto i video sadržaj od dostupnog materijala Naručioca i uz njegovu saglasnost iskoristi za kampanju. 

[bookmark: _3eev0d15nnme]Napomena: Sve fotografije, video materijal i tekstovi ostaju Naručiocu  posla  na korišćenje bez prostornog, vremenskog i sadržinskog ograničenja za dalju off/on line promociju iz djelokruga poslovanja NTO CG.

5.  Promocija na društvenim mrežama

Primarni cilj je povećanje vidljivosti i online prisutnosti.

· Povećan broj interaktivnih postova
· Povećan broj različitih formata (npr. video i carosel)
· Optimalno i efektno oglašavanje na svim stranicama, precizno targetiranje
· Promo vizuali kampanje sa linkom ka potralu 
· Atraktivne fotografije uz zanimljive informacije
· Repost sadržaja influensera i blogera
· Povećan broj posjeta i interakcije publike sa društvenih mreža sa sajtom

Nastup na društvenim mrežama podrazumijeva redovno ažuriranje FB i Instagram stranica Naručioca posla uz plaćene kampanje. 

Potrebno je da Ponuđač ažurira redovni sadržaj na stranicama FB i IG na način da se sadržaj ne miješa sa ponudom pojedinačnih turističkih objekata ili događaja u njima i ne smiju imati komercijalni karakter. Takođe u objavama se ne smiju miješati svakodnevne aktivnosti organizacije sa promotivnim destinacijskim objavama. Izuzetak jedino mogu biti najave manifestacija koje su od međunarodnog karaktera kao i posebna promotivna aktivnosti NTO CG putem story-a.

Objave se moraju osmisliti na način da budu zanimljive korisnicima (kratak tekst, efektivna poruka, foto/video+link).

Primarni jezik na društvenim mrežama je engleski, s tim što se plaćena kampanja treba sprovesti na jeziku tržišta.

Opis posla uključuje:

Facebook (Montenegro Wild Beauty) 

· Formiranje objava
· Doza profesionalnosti 
· Maksimalno jedna objava u toku dana
· Pokrivanje različitih tema
· Gdje god postoji mogućnost postavljanja konkretnog linka sa sajta gdje se može pronaći više informacija
· Odgovaranje na postavljena pitanja korisnika na timeline-u i u okviru inbox pitanja u dogovoru sa Naručiocem posla

Instagram

· 3 story objave dnevno 
· 2 feed objave sedmično
· 3 reels video objave sedmično

Pratiocima se mora pružiti kvalitetan i atraktivan sadržaj. Pod ovim se ne podrazumijeva da fotografije moraju biti od strane profesionalnog fotografa, već da sadržaj bude onakav kakav će se pratiocima dopasti i u skladu sa zahtjevima iz tačke 
4. Generisanje foto i video sadržaja 

· Efikasno praćenje i reagovanje u slučaju negativnih komentara
· Korišćenje haštagova #gomontenegro #montenegrowildbeauty #uncoveryourwildside i drugih haštagova koji opisuju putovanja, emociju i doživljaj destinacije.

Plaćena kampanja - Facebook i Instagram

[bookmark: _uahkwtp0d0ul]Izabrani Ponuđač je u obavezi da sprovodi plaćenu turističku kampanju Crne Gore kroz Facebook i Instagram stranicu, a u svrhu povećavanja publike sa ciljnih emitivnih tržišta koja će pratiti i plasirati dalje ove sadržaje, a ujedno i bolje se upoznati sa Crnom Gorom. 

Sadržaj: Real life fotografije, kratki klipovi, svi elementi prirode, usklađenost sa ostalim kanalima komunikacije. Video sadražaj je od ključne važnosti na društvenim mrežama. Cjelokupan video materijal je neophodno prilagoditi digitalnim medijima i napraviti video cuts 5-10 sekundi.

Društvene mreže moraju biti usklađene sa zvaničnim portalom turizma.

Ponuđač ne može koristiti posredničke usluge poput Httpool-a pri pružanju usluge plaćene kampanje.


6. YouTube kanal

Potrebno je da kanal komunicira video sadržaj Naručioca posla. Forma video sadržaja mora biti prilagođena online kanalima, odnosno kratka, informativna i zabavna, jer je pažnja na digitalnim medijima kratka. Naručilac posla će Izvršiocu dostaviti video materijale za YouTube skippable format i bumper format koje je potrebno koristiti u kampanjama. Izvršilac je dužan da od dostavljenih materijala kreira video materijale u Shorts koji je takođe potrebno koristiti u kampanjama.  Za kampanje koje koriste skippable format je potrebno koristiti CPV strategiju licitiranja.

1) Targetiranje korisnika na osnovu:

· Interesovanja i in-market segmenata
· Demografskih karakteristika
· Sadržaja koji gleda

2) Targetiranje kroz kratke video klipove:

· Pre roll
· Video bumpere

7. GDN i Search kampanja

Struktura GDN (Programmatic) kampanje 

Ciljevi promocije kroz GDN kampanju:

· Podizanje svijesti o Crnoj Gori kao destinaciji među putnicima i ljubiteljima putovanja 
· Prikazivanje destinacije u odnosu na interesovanja korisnika i dovođenje na sajt sa dodatnim informacijama.
· Inspiracija o putovanjima i samoj turističkoj destinaciji 
· Targetiranje kroz različite, poruke, vizuale i video sadržaj potrebno je da bude segmentirano i što više personalizovano ka potencijalnim turistima.
· Svako tržište treba da ima odvojenu kampanju koja unutar sebe ima odvojene AD grupe (targetiranje interesovanja, targetiranje tema, kontekstualno targetiranje, kombinovane segmente i retargetiranje)
· Interesovanja AD grupa 1 (oglasi koji targetiraju interesovanja sa različitim vizualima kroz sliku i video) putovanja, kuvanje, stil života i hobi, sportovi
· Ad grupa 2 teme (targetiranje na osnovu tema portala u skladu sa čime se pojavljuju oglasi) putovanja Crne Gore, luksuzna putovanja
· AD grupa 3 kontekstualno targetiranje (targetiranje u odnosu na ključne riječi u tekstovima na samom portalu na osnovu toga se pojavljuju sami oglasi usklađeni sa zadatim ljučnim riječima) more, Crna Gora, Jadransko more
· AD grupa 4 kombinovani segmenti (targetiranje na osnovu više faktora u isto vrijeme, na primjer grupe korisnika koji ispunjavanju kriterijume za targetiranje po osnovu interesovanja, tema i kontekstualnog targetiranja.
· Ad grupa 5 retargetiranje (prikazivanje reklama korisnicima koji su već posjetili visoko relevantne stranice sajta)

Segmenti targetiranja/retargetiranja: interesovanja, teme, kontekstualno targetiranje, posjetioci sajta.

Prilikom postavljanja GDN kampanje Ponuđač se mora pobrinuti da se reklame ne prikazuju na stranicama sa neprikladnim sadržajima i formatima. Mobilne aplikacije bi trebale biti isključene iz placement-a, kao i svi placementi koji sadrže sadržaje vezano za kontroverzne društvene teme. 

Struktura Google Search kampanje – ključne riječi

Google search je prva stanica za početak portage za destinacijom za putovanja.
Izabrani ponuđač je u obavezi da sprovodi promociju baziranu na Reach & Frequency oglasima za dostizanje optimalnog reach-a po državama na pretraživačima i platformama FB i Instagram. Takođe, od Izabranog ponuđača se očekuje da pospiješi promociju za aktivaciju korisnika pojedinačno po potrebi kroz promovisane postove optimizovane za engagement.

· Svi kanali traba da rade zajedno i da nadograđuju jedni druge.
· Potrebno je da postoji Vizuelna jedinstvenost kroz sve kanale komunikacije.

IV ANALIZE I IZVJEŠTAJI

Od Izabranog Ponuđača se zahtijeva da vrši regularni monitoring kampanja i konstantno ih optimizuje u cilju postizanja definisanih indikatora performansi (KPIs).

[bookmark: _q6cav5bo1xko]Izabrani Ponuđač takođe treba da vrši analize realizacije digitalne marketinške kampanje uz obrazloženja za spovedene marketinške aktivnosti i dostavlja Naručiocu posla mjesečni i završni izvještaj zaključno sa istekom kampanje. Analize i izvještaji moraju uključiti aktivnosti po dogovorenom terminu sprovođenja, kanalima promocije, formatima i po tržištima pojedinačno. Na zahtjev Naručioca posla Izabrani Ponuđač dostavlja i dodatne analize i izvještaje.

Izvršilac posla je u obavezi da mjesečno dostavlja izvještaj iz sistema Facebook biznis menadžera i Google Ads naloga na osnovu kojeg se može precizno uvidjeti da je klijent Naručilac posla, te uložena sredstva po kampanjama, emitivnim tržištima, kanalima i objavama.

Potrebno je obezbijediti pristup naručiocu posla Business Manager-u, Ads Manageru i Google Ads nalogu u realnom vremenu.

Sve reklame moraju imati definisane source, medium i campaign UTM parametre o kanalu, medijumu/formatu reklame i kampanje preko koje korisnici dolaze na sajt kako bi se mogli pratiti njihovi rezultati i direktno kroz Google Analitiku sajta www.montenegro.travel.  

V BUDŽET I PLAĆANJE

Budžet za realizaciju kampanje je definisan u Tabeli u nastavku i izabrani Ponuđač će sukcesivno realizovati usluge predmetne javne nabavke u zavisnosti od usaglašenog plana aktivnosti, a u skladu sa iznosima utvrđenog budžeta. Budžet uključuje sve troškove za realizaciju posla, uključujući troškove oglašavanja i sve druge troškove koji su vezani za realizaciju posla, uključujući troškove bankarske provizije. 

Iznos od 420.000 €, bez pdv-a, predstavlja budžet za promociju i cjelokupno treba biti uložen u realizaciju promotivnih aktivnosti, shodno usaglašenom predlogu nastupa i planu aktivnosti, dok je iznos od 42.943,77 € bez pdv-a procijenjena vrijednost/cijena za proviziju i usluge agencije (generisanje tekstualnog sadržaja, otkup i generisanje foto, video sadržaja, prevod sadržaja, usluge kontrole isporuke, set up i optimizacija kampanja i eventualni drugi troškovi vezani za realizaciju predmetnog posla)   predmet je vrednovanja ponuda. 

Po završetku kampanja i nakon finalnih refundacija iz Google i Meta sistema vrši se poravnanje tako što Ponuđač refundirana sredstva iz Google i Meta platformi uplaćuje na račun NTO CG.

Plaćanje iznosa budžeta za promotivnu kampanju (iz tabele u tehničkoj specifikaciji) će biti izvršeno sukcesivno po dostavljenom izvještaju i dokazima da je izvršeno plaćanje u iznosu kako je navedeno na fakturama iz sistema Google i Meta za kampanju NTO CG. Fakture po kojima će se vršiti plaćanje za usluge promotivne kampanje treba da sadrže poziv na broj ugovora, posebno iskazane iznose usluga oglašavanja i PDV.

Sve reklamne aktivnosti, odnosno plaćeno oglašavanje se mora obavljati na odvojenim nalozima Meta i Google sistema za potrebe NTO CG.
[bookmark: _oln6xvilhahb]
Plaćanje agencijskih usluga i provizije agencije će se vršiti po završetku cjelokupne kampanje, po dostavljenom izvještaju i dokazima kojim se potvrđuje da su postignuti minimalni rezultati definisani ugovorom i projektnim zadatkom.  Faktura po kojoj će se vršiti plaćanje za usluge agencije treba da sadrži poziv na broj ugovora i posebno iskazane iznose provizije agenciji, agencijske usluge i PDV.

Plaćanja će se vršiti najkasnije u roku od 30 dana od dana ispostavljanja faktura.

	KAMPANJE
	BUDŽET BEZ PDV-a
(u EUR)

	Budžet za promotivnu kampanju 
	420.000,00

	Provizija i usluge agencije (generisanje tekstualnog sadržaja, otkup i generisanje foto, video sadržaja, prevod sadržaja, usluge kontrole isporuke, set up i optimizacija kampanja i eventualni drugi troškovi vezani za realizaciju predmetnog posla)

	42.943,77

	UKUPNO:
	462.943,77



